Լիլիան Հոմֆայսթեր

**Լիլիան Հոմֆայսթեր** () ավստրիացի առաջատար փորձագետ՝ կանանց իրավունքների ընդլայնման, կանանց արդարադատության մատչելիության և, մասնավորապես, կանանց նկատմամբ խտրականության վերացման ոլորտում։ Նա ավելի քան 30 տարի աշխատել է Ավստրիայում որպես դատավոր, իսկ 1998 թվականից Ավստրիայի Սահմանադրական դատարանի դատավորի տեղակալ։

2014 թվականի հունիսի 26-ին դատավոր Հոֆմայսթերը ընտրվեց կանանց նկատմամբ խտրականության բոլոր ձևերի վերացման հանձնաժողովի 12 անդամներից մեկը ՝ փոխարինելով այն անդամներին, որոնց պաշտոնավարման քառամյա ժամկետը լրանում էր 2014 թվականի վերջին։ Հանձնաժողովը, որը բաղկացած է 23 անկախ փորձագետներից, հետևում է մասնակից պետությունների կողմից կանանց նկատմամբ խտրականության բոլոր ձեւերի վերացման մասին ՄԱԿ-ի կոնվենցիայի կատարմանը։ 1976-ից մինչև 2010 թվականը Հոֆմայսթերը աշխատել է որպես դատավոր, հիմնականում Վիեննայի Տնտեսական դատարանում, որտեղ նա սկսել է ակտիվորեն անդրադառնալ առօրյա կյանքում կանանց նկատմամբ խտրականության և մասնավորապես արդարադատության մատչելիության հետ կապված խնդիրներին։

## Իրավական հարցերով փորձագետ
1995 թվականին Պեկինում կայացած ՄԱԿ-ի կանանց կարգավիճակի չորրորդ համաշխարհային համաժողովում նա աշխատել է որպես իրավական փորձագետ և Ավստրիայի պատվիրակության անդամ։ 1996-2003 թվականներին դատավոր Հոֆմայսթերը զբաղեցրել է հավասար վերաբերմունքի աշխատանքային խմբի նախագահի պաշտոնը (Ավստրիայի արդարադատության նախարարություն)։ 1996 թվականին դատավոր Հոֆմայսթերը հանդես է եկել որպես զեկուցող՝ կանանց արդարադատության մատչելիության թեմայով Եվրոպայի խորհրդի կանանց և տղամարդկանց միջև հավասարության խրախուսման գործունեության շրջանակներում։

## Հիմնադիր անդամ
1997 թվականից նա հանդիսանում է Ավստրիայի ՄԱԿ-ի կանանց ազգային հանձնաժողովի հիմնադիրներից մեկը, որը 17 ազգային հասարակական կազմակերպություններից մեկն է, որն աջակցում է ՄԱԿ-ի կանանց առաքելությանը ամբողջ աշխարհում ՝ կանանց գլոբալ խնդիրների վերաբերյալ հանրային իրազեկման նախաձեռնությունների և դրամահավաքի ջանքերի միջոցով։ 2010, 2013 և 2014 թվականներին դատավոր Հոֆմայսթերը եղել է ավստրիական պատվիրակության անդամ Նյու Յորքում ՄԱԿ-ի Կանանց կարգավիճակի հանձնաժողովի ամենամյա նստաշրջաններում։

## Նախագահ
1998 թվականից նա Ավստրիայի կին դատավորների ասոցիացիայի նախագահն ու հիմնադիրն է, որը ավստրիական կին դատավորների հասարակական կազմակերպություն է՝ նվիրված կանանց նկատմամբ խտրականության դեմ պայքարին և կանանց իրավունքների վերաբերյալ կրթական ծրագրերի մեկնարկին։

2010-2012 թվականներին դատավոր Հոֆմայսթերը զբաղեցնում էր Ավստրիայի արդարադատության մատչելիության ասոցիացիայի նախագահի պաշտոնը, որը անկախ ասոցիացիա էր և աջակցում է բողոքող կանանց դատական գործընթացներում, որոնք ուղղված են կանանց վերաբերող իրավական հարցերի պարզաբանմանը։ Դատավոր Հոֆմայսթերը իրավագիտության դոկտորի աստիճանի կոչում է ստացել Վիեննայի համալսարանում։ Բացի մի քանի ակադեմիական ինստիտուտներում (օրինակ ՝ Վիեննայի համալսարան, Լինցի համալսարան, Ռենների ինստիտուտ, Ռոզա Մայրեդերի քոլեջ) կանանց իրավունքների և կանանց արդարադատության մատչելիության վերաբերյալ իր դասախոսական գործունեությունից, նա հրատարակել է մի շարք գիտական աշխատություններ կանանց մարդու իրավունքների և կանանց արդարադատության մատչելիության վերաբերյալ։

## Ընտրված աշխատություններ
* Hofmeister, Lilian (2013). Die kurze Geschichte der Juristinnen in der österreichischen Justiz (The short history of female jurists within the Austrian justice system), in: Pilgermair, Walter (ed.), Wandel der Justiz (Change within the justice system), Verlag Österreich: Vienna.  (Link)
* Hofmeister, Lilian (2004). 14 to 18 Year Olds as "Children" by Law? Reflections on Developments in National and European Law, in: Bullough, Vern L. and Graupner, Helmut (eds.), Adolescence, Sexuality, and the Criminal Law: Multidisciplinary Perspectives, The Haworth Press: New York, pp.&nbsp;63–70,  (Link)
* Hofmeister, Lilian (1995). Women's Rights are Human Rights - Utopian Vision or (Realistic) Demand?, in: Publication of the Austrian Ministry of Women's Affairs and the Austrian Federal Chancellery, Vienna - Beijing - Vienna: World Conference on Women 1995.

## Ծանոթագրություններ

 
Կատեգորիա:Ավստրիացի դատավորներ
Կատեգորիա:Ավստրիացի կին դատավորներ
Կատեգորիա:Վիեննայի համալսարանի շրջանավարտներ
Կատեգորիա:Կին իրավաբաններ